Source: http://www.hazin.sk/--23-100-12102015-zmeny-v-urcovani-supisneho-cisla
Timestamp: 2019-09-19 13:28:57+00:00
Document Index: 2444603

Matched Legal Cases: ['§ 3', '§ 8', '§ 2', '§ 2', '§ 27', '§ 2', '§ 2', '§ 30', '§ 30']

Obec Hažín | Oficiálne stránky obce | Aktuality | 12.10.2015 Zmeny v určovaní súpisného čísla
12.10.2015 Zmeny v určovaní súpisného čísla
Dňom 1. júla vstúpil do platnosti zákon č. 125/2015 Z.z. o registri adries a o zmene a doplnení niektorých zákonov, v rámci ktorého nám vznikajú niektoré nové povinnosti a pribúdajú aj sankcie.
Tento zákon prináša občanom (stavebníkom / vlastníkom budov) nové povinnosti a tiež aj sankcie pri ich nesplnení, v tejto súvislosti sa mení a dopĺňa zákon č. 369/1990 Z. z. a iné právne predpisy (zákon 235/1998 Z. z., zákon č. 324/2011 Z. z., zákon č. 224/2006 Z. z., vyhláška Ministerstva vnútra SR č. 21/2003 ).
Čo je pre obyvateľov dôležité?
* Vzniká nová povinnosť pre občana a to aj v prípade, ak ide o staršie budovy a vlastník doteraz nepožiadal o určenie čísla, prípadne čísel pre budovu:
§ 3 ods. 4 zákona č. 125/2015: ADRESNÝ BOD A GEOGRAFICKÁ OS ULICE; Adresný bod sa vyznačí v zameraní adresného bodu, ktoré sa vyhotovuje v listinnej podobe a ako elektronický dokument. Vyhotovenie zamerania adresného bodu zabezpečí stavebník pred podaním žiadosti o určenie súpisného čísla a orientačného čísla.
* Zavádza sa povinnosť súčinnosti
§ 8 ods. 2 zákona č. 125/2015: Orgány verejnej moci, vlastníci budov a iní oprávnení užívatelia budov sú povinní poskytnúť ministerstvu a obci na účely opravy chyby v registri podľa odseku 1 súčinnosť...
* Novinkou sú lehoty, vzniká povinnosť požiadať o určenie čísiel v zákonom stanovenej lehote
§ 2c ods. 3 zákona č. 369/1990: osoba určená v kolaudačnom rozhodnutí je povinná požiadaťo určenie súpisného a orientačného čísla podľa odsekov 1 a 2 do 30 dní odo dňa právoplatnosti kolaudačného rozhodnutia, ak tak neurobí, obec určí súpisné číslo a orientačné číslo podľa odsekov 1 a 2 aj bez žiadosti. Predo dňom právoplatnosti kolaudačného rozhodnutia na účel prevodu vlastníctva k budove alebo poistenia budovy obec môže na žiadosť určiť stavebníkovi súpisné a orientačné číslo aj bez kolaudačného rozhodnutia.
* Viditeľné označenie budovy súpisným a orientačným číslom sa stáva povinnosťou
§ 2c ods. 4 zákona č. 369/1990: vlastník budovy je povinný mať viditeľne označenú budovu tabuľkou so súpisným číslom a s tabuľkou s orientačným číslom, ak je určené. Ak je na správu budovy založené spoločenstvo vlastníkov bytov a nebytových priestorov v dome, povinnosť podľa prvej vety plní toto spoločenstvo. Ak je na správu domu uzatvorená zmluva o výkone správy, povinnosť podľa prvej vety plní správca.
* Úplne nové sú zákonom stanovené sankcie až do výšky 6 638 eur
§ 27b zákona 369/1990 Z. z.:
Ods. 1: Správneho deliktu sa dopustí právnická osoba alebo fyzická osoba – podnikateľ, ak:
* ak nepožiada o určenie čísla poruší povinnosť podľa § 2c ods. 3/ zákona č. 369/1990 Zb.
* ak nebude mať označenú budovu číslami na viditeľnom mieste poruší povinnosť podľa § 2c ods.4/ zákona č. 369/1990 Zb.
* staršie budovy - ak nepožiada do 31.12.2015 o určenie čísel poruší povinnosť podľa § 30e/ zákona č. 369/1990 Zb.
Ak ide o budovu, ktorej nebolo do 30. júna 2015 určené súpisné číslo a orientačné číslo, vlastník budovy je povinný podať žiadosť o určenie súpisného čísla a orientačného čísla, ak sa určuje do 31.12.2015. Ak vlastník budovy v lehote podľa prvej vety žiadosť nepodá, obec rozhodne o určení súpisného čísla a orientačného čísla aj bez žiadosti /§ 30e zákona 369/1990 Z. z., prechodné ustanovenia/.
Nové tlačivo na určenie, zrušenie súpisného čísla si môžete stiahnuť tu:
ziadost_urcenie_zrusenie_supisneho_cisla.pdf